Na osnovu člana 35. stav (3) alineja 6., a u vezi sa članom 56. Statuta Komore magistara farmacije Tuzlanskog kantona, Upravni odbor Komore magistara farmacije Tuzlanskog kantona, na svojoj X redovnoj sjednici, održanoj 12.08.2026. godine, donosi:
PRAVILNIK

O OBLICIMA, POSTUPCIMA I ROKOVIMA STRUČNOG USAVRŠAVANJA I PROVJERE STRUČNOSTI MAGISTARA FARMACIJE

I – OPĆE ODREDBE

Član 1.

Pravilnik o oblicima, postupcima i rokovima stručnog usavršavanja i provjere stručnosti magistara farmacije (u daljem tekstu: Pravilnik) utvrđuje pravila po kojima su se magistri farmacije obavezni stručno usavršavati, odnosno regulira oblike, sadržaj, postupke i rokove stručnog usavršavanja kao i provjeru stručnosti magistara farmacije u skladu sa Zakonom o zdravstvenoj zaštiti («Službene novine Federacije BIH», broj: 46/10).

Član 2.

Provođenje programa usavršavanja i provjere stručnosti omogućava sticanje uslova za produženje odobrenja za samostalan rad (u daljem tesktu: licenca) na poslovima i zadacima zdravstvene zaštite. 

Član 3.

Poslovi i zadaci sadržani ovim Pravilnikom izvršavaju se u okviru pravila rada Komore magistara farmacije Tuzlanskog kantona ( u daljem tekstu: Komora) i u saglasnosti sa Komorom.

II - NAČELA STRUČNOG USAVRŠAVANJA MAGISTARA FARMACIJE

Član 4.

Načela stručnog usavršavanja magistara farmacije su:

· dostupnost programa stručnog usavršavanja svim magistrima farmacije,

· jedinstvenost usavršavanja magistara farmacije u sticanju i primjeni znanja i vještina farmaceutske djelatnosti što znači da se farmaceutska znanja i vještine trebaju primjenjivati na jedinstven način u obavljanju farmaceutske djelatnosti,
· naučna osnovanost i suvremenost stručnog usavršavanja te informiranost o novim svjetskim dostignućima iz područja farmaceutske i zdravstvene djelatnosti,
· osposobljenost magistara farmacije prema svjetskim standardima,
· slobodan izbor u postupku stručnog usavršavanja odnosno mogućnost i pravo svakog magistra farmacije na izbor sadržaja i oblika stručnog usavršavanja.
III - NAČIN I SADRŽAJ STRUČNOG USAVRŠAVANJA
Član 5.

(1) Stručno usavršavanje magistara farmacije temelji se na pozitivno pravnim propisima Bosne i Hercegovine iz oblasti farmaceutske djelatnosti i visokoškolskog obrazovanja te na kompetencijskom okviru magistara farmacije Tuzlanskog kantona.

(2) Prema kompetencijskom okviru magistara farmacije Tuzlanskog kantona stručno usavršavanje dijeli se u četiri domene: 

1. javnozdravstvene kompetencije 

2. kompetencije farmaceutske njege

3. organizacijske i upravljačke kompetencije 

4. lične i profesionalne kompetencije.

Član 6.
(1) Magistar farmacije ima pravo i obvezu kontinuirano obnavljati i usavršavati svoja znanja i vještine radi održavanja i unapređivanja kvalitete zdravstvene zaštite i obavljanja farmaceutske djelatnosti i može izabrati način stručnog usavršavanja u skladu s ovim Pravilnikom.

(2) Poslodavac je obvezan, u skladu s mogućnostima i potrebama rada, omogućiti magistru farmacije stručno usavršavanje odobravanjem plaćenog dopusta.
Član 7.

Načini i oblici stručnog usavršavanja su:

1. učešće u radu stručnih i naučnih skupova, kongresa, simpozijuma, tematskih konferencija, okruglih stolova, sastanaka, sa ili bez međunarodnog karaktera;
2. radni kursevi (uključujući i on-line kurseve);
3. ostali stručni skupovi (predavanja i radionice);
4. webinar;
5. studijski boravci u zemlji iil inostranstvu;
6. publikacije (naučni i stručni radovi u časopisima, knjige, monografije, posteri)
7. postdiplomski naučni studij;

8. postdiplomski specijalistički studij,

9. specijalizacije u zdravstvu;
10. javnozdravstveni i naučno-istraživački projekti;
11. vigilancija-vigilancijska prijava
12. mentorstvo.
Član 8.

(1) Odluku o priznavanju načina i oblika stručnog usavršavanja donosi Komisija za edukaciju, validaciju i bodovanje stručnih predavanja (u daljem tesktu: Komisija), na sjednicama i elektronskim sjednicama, a u skladu sa Statutom Komore, ovim Pravilnikom i drugim aktima Komore.
(2) Komisija se sastoji od tri člana i to predsjednika i dva člana.
(3) Predsjednika i članove komisije imenuje Upravni odbor Komore na mandat od četiri godine.

IV OBLICI I NAČIN PROVOĐENJA ON-LINE STRUČNOG USAVRŠAVANJA
Član 9.
(1) Stručna usavršavanja mogu se održavati i elektronskim putem (on-line), u oblicima definisanim ovim Pravilnikom.

(2) On-line stručno usavršavanje podrazumijeva učenje na daljinu uz pomoć računara i interneta, a obavlja se pristupom zvaničnoj internet stranici ili platformi organizatora edukacije, uz obavezno kreiranje ličnog korisničkog naloga učesnika.

(3) Za vrednovanje on-line edukacje, program edukacije mora ispunjavati sljedeće uslove:

· Aktivnost učenja mora trajati u minimalnom neprekidnom trajanju od 45 minuta;
· Organizator je dužan osigurati obaveznu provjeru prisustva i aktivnog sudjelovanja korisnika;
· Nakon završene edukacije, provodi se obavezna provjera znanja (test), pri čemu je za uspješan završetak i priznavanje bodova potrebno ostvariti minimalno 60% tačnih odgovora.
(4) Učesnicima koji uspješno završe projveru znanja, organizator izdaje certifikat o završenom stručnom usavršavanju.
Član 10.
Procedura odobravanja i ugovaranja on-line edukacija
(1) Zainteresovana strana koja namjerava organizovati on-line stručno usavršavanje obavezna je Komisiji blagovremeno dostaviti kompletan projekt on-line edukacije na uvid i odobrenje.

(2) Komisija vrši procjenu dostavljenog projekta, donosi odluku o njegovom prihvatanju te vrši vrednovanje i dodjelu bodova za navedeni on-line oblik usavršavanja u skladu sa članom 25. ovog Pravilnika.

(3) Nakon pozitivne odluke Komisije, a radi provođenja on-line edukacije, Komora sa zainteresovanom stranom koja ispunjava sve tehničke i stručne uslove sklapa ugovor o saradnji kojim se detaljno utvrđuju međusobna prava i obaveze.

V - ROKOVI STRUČNOG USAVRŠAVANJA
Član 11.

(1) Magistar farmacije se stručno usavršava tako da stekne svake godine, najmanje, 10 bodova.

(2) Smatra se da je magistar farmacije stekao potreban nivo stručnosti, ako u razdoblju od šest (6) godina prikupi 60 bodova.
(3) Radi kontinuiteta stručnog usavršavanja, magistar farmacije bi trebao svake dvije (kalendarske) godine prikupiti najmanje 20 boda.

(4) Bodovi skupljeni u jednom licencnom razdoblju ne mogu se prenositi u sljedeće licencno razdoblje.

(5) U slučaju spriječenosti magistra farmacije za trajnim usavršavanjem na duži vremenski period (porodiljsko odsustvo, teška bolest, itd.) isti može na lično podneseni zahtjev Komisiji biti oslobođen sticanja bodova kroz stručno usavršavanje za godinu u kojoj ostvaruje to pravo.
(6) O opravdanosti i udovoljavanju zahtjeva odlučuje Komisija.

(7) Molbi treba priložiti dokaze o spriječenosti za stručno usavršavanje.
VI - POSTUPAK STRUČNOG USAVRŠAVANJA
Godišnji plan i program stručnog usavršavanja

Član 12.

(1) Godišnji plan i program stručnog usavršavanja (u nastavku teksta: Plan) na prijedlog Komisije usvaja Upravni odbor Komore.

(2) Komora organizira stručno usavršavanje magistara farmacije prema Planu kojeg donosi Upravni odbor.

(3) Komisija je dužna do 30. novembra tekuće godine izraditi (ponuditi) prijedlog Plana za narednu godinu, a Upravni odbor Komore magistara farmacije Tuzlanskog kantona je dužan usvojiti Plan za narednu godinu do 31. decembra tekuće godine.

(4) Predlagači Plana mogu biti: tijela Komore, farmaceutski fakultet i druga zainteresirana lica.

Član 13.

Plan i program stručnog usavršavanja sadrži:

– način održavanja stručnog usavršavanja,

– sadržaj stručnog usavršavanja,

– okvirne termine i mjesta održavanja stručnog usavršavanja.
Organizatori stručnog usavršavanja
Član 14.

(1) Radi edukacije magistra farmacije, Komora magistara farmacije Tuzlanskog kantona obavezna je orgnanizirati najmanje jedan simpozijum u toku jedne (kalendarske) godine.

(2) Izvođenje edukacije Komora magistara farmacije Tuzlanskog kantona može vršiti samostalno ili u saradnji sa farmaceutskim fakultetom, stručnim dručtvima, komorama iz oblasti zdravstva drugim organizatorima iz zemlje i inostranstva.

(3) Komisija procjenjuje potrebu za učestvovanje Komore u stručnom usavršavanju s drugim organizatorima iz stava 2. ovog člana u dijelu koji se odnosi na kvalitet stručnog skupa.
(4) Komisija predlaže Predsjedniku Komore saradnju s drugim organizatorima iz stava 3. ovog člana.

(5) Komora učestvuje u organizaciji stručnog usavršavanja:

· vrednovanjem stručnog usavršavanja, i/ili

· učešćem u realizaciji stručnog usavršavanja zajedno s organizatorom.
VII - PODNOŠENJE ZAHTJEVA ZA VREDNOVANJE STRUČNOG USAVRŠAVANJA

Član 15.

(1) Zahtjev za vrednovanje stručnog usavršavanja može podnijeti organizator stručnog usavršavanja i magistar farmacije.

(2) Zahtjevi za vrednovanje stručnog usavršavanja podnose se poštom na adresu komore ili putem službenog e-maila Komore.

Zahtjev organizatora za vrednovanje stručnog usavršavanja – prijava stručnog usavršavanja
Član 16.

(1) Zahtjev za vrednovanje stručnog usavršavanja, zajedno sa svom pratećom dokumentacijom saglasno članu 17. ovog Pravilnika organizator u pravilu treba podnijeti najkasnije 15 dana prije održavanja određene vrste stručnog usavršavanja.
(2) Zahtjevi koji su podnešeni izvan roka iz stava (1) ovog člana Komisija nije u obavezi uzeti u razmatranje.

(3) S organizatorom stručnog usavršavanja Komora potpisuje ugovor o međusobnim pravima i obavezama.
(4) Odluku o potpisivanju ugovora iz stavka 3. ovog člana donosi Komisija, a ugovor potpisuje predsjednik Komore
(5) Zahtjev organizatora za vrednovanje stručnog usavršavanja je u prilogu 1 ovog Pravilnika i čini njegov sastavni dio.
Član 17.
Organizator stručnog usavršavanja uz zahtjev za vrednovanje usavršavanja kao obavezne priloge treba podnijeti, zavisno o vrsti stručnog usavršavanja, sljedeću dokumentaciju:
· popunjen i ovjeren obrazac zahtjeva za vrednovanje stručnog predavnaja,

· uvjerenje o upisu u sudski registar pravnih lica (ID broj) (za pravna lica);
· potvrda o organizaciji stručnog usavršavanja podacima o nazivu, mjestu održavanja, vremenu održavanja, konačnom programu stručnog usavršavanja, sa temama i predavačima (ime i prezime, zvanje, zaposlenje, CV predavača); 

· popis sudionika na stručnom skupu (nakon održanog skupa);
· podatke o predviđenoj visini kotizacije (ukoliko je skup sa kotizacijom);
· link za pristup web stranici održavanja online kursa;
· dokumentovani popis magistara farmacije koji su položili on-line kurs (nakon održanog kursa).
Pojedinačni zahtjev za vrednovanje stručnog usavršavanja

Član 18.

(1) Magistar farmacije može podnijeti pojedinačni zahtjev za vrednovanje stručnih usavršavanja.
(2) Uz zahtjev za vrednovanje stručnog usavršavanja magistar farmacije dostavlja dokumentaciju zavisno o načinu i vrsti stručnog usavršavanja, saglasno članu 19 ovog Pravilnika.

(3) Zahtjev se može podnijeti unutar licencnog perioda u kojem je ostvareno stručno usavršavanje.

(4) Pojedinačni zahtjev za vrednovanje stručnog usavršavanja je u prilogu 2 ovog Pravilnika i čini njegov sastavni dio.
Član 19.

(1) Potrebna dokumentacija, koja se kao obavezan prilog podnosi uz pojedinačni zahtjev za vrednovanjem stručnog usavršavanja magistara farmacije zavisno o načinu stručnog usavršavanja uključuje:
	NAČIN STRUČNOG USAVRŠAVANJA
	POTREBNA DOKUMENTACIJA

	STRUČNI I NAUČNI SKUPOVI, KONGRESI, SIMPOZIJI, KONFERENCIJE, KURSEVI, PREDAVANJA, RADIONICE 

Kod drugih organizatora u zemlji i inostranstvu
	· Kopija originalnog dokumenta o održanom usavršavanju (program, predavači, vrijeme i mjesto održavanja, organizator skupa, certifikat)

· Kopija originalnog dokaza o prisustvovanju usavršavanju

· Kopija originalnog dokaza o aktivnom učešću (ukoliko je primjenljivo)

· Za položene on-line kurseve sa pristupom putem web portala, potrebno je dostaviti kopiju certifikata ili potvrde o položenom ili završenom kursu.

	STUDIJSKI BORAVCI
	· Kopija potvrde o boravku potpisana od strane predstavnika ustanove u kojoj je obavljen studijski boravak

· Potvrda (certifikat) o stečenom zvanju (ukoliko postoji)

	PUBLICIRAN RAD
	· Impresum časopisa

· Kopija sažetka rada

· Kopija sadržaja časopisa



	POSTER
	· Kopija postera

· Podaci o autoru ili koautoru postera

	KNJIGA
	· Originalni primjerak knjige ili kopija naslovnice

· Impresum knjige iz kojeg su dostupne  informacije o autoru, izdavaču, uredništvu i recenzentima

· Kopija sadržaja knjige

	UREDNIK ČASOPISA/KNJIGE
	· Impresum časopisa/knjige iz kojeg su vidljivi podaci:  naslov, ISSN, naziv izdavača, sastav uredništva, podatak o učestalosti  izlaženja

	POSTDIPLOMSKI I DOKTORSKI STUDIJI
	· Ovjerena kopija diplome ili potvrde fakulteta o sticanju akademskog, naučnog/stručnog stepena

	SPECIJALIZACIJA
	· Ovjerena kopija potvrde o položenom specijalističkom ispitu

	JAVNOZDRAVSTVENI I NAUČNO – ISTRAŽIVAČKI PROJEKTI
	· Kopija potvrde o učešću u projektu, s naznakom o vrsti učešća (voditelj ili saradnik)

· program i ciljevi projekta uz vremenske odrednice

	MENTORSTVA 
	· Potvrda o imenovanju za mentora

	VIGILANCIJA – VIGILANCIJSKA PRIJAVA – 
	· Kopija prijave kod Agencije za lijekove i medicijska sredstva BiH


(2) Za stručna usavršavanja kojim je organizator ili suorganizator Komora magistara farmacije TK, ne dostavljaju se pojedinačni zahtjevi, već bodovanje po službenoj dužnosti vrši stručna služba Komore.

Član 20.

(1) Stručna služba Komore utvrđuje potpunost podnesenih zahtjeva prije zasjedanja Komisije.

(2) Pod potpunim zahtjevom podrazumijeva se zahtjev koji sadrži sve podatke i dokumente navedene u članu 17. ili članu 19. ovog Pravilnika.
(3) Ako stručna služba utvrdi da je zahtjev nepotpun obavijestit će podnositelja zahtjeva da u roku od 7 dana isti dopuni.
(4) Ako podnositelj u roku 7 dana od zaprimanja obavijesti iz stava (3) ovog člana ne dopuni zahtjev, Komisija će isti odlukom odbaciti.
(5) Komisija će prema načelima usavršavanja u pravilu vrednovati stručna usavršavanja dostupna magistrima farmacije neovisno o mjestu zaposlenja.

Član 21.
Naknada za vrednovanje stručnog usavršavanja

(1) Vrednovanje stručnog usavršavanja podliježe plaćanju naknade za vrednovanje koju uplaćuje organizator stručnog usavršavanja.

(2) Visinu naknade za vrednovanje pojedinih oblika stručnog usavršavanja posebnom odlukom utvrđuje Upravni odbor Komore.
Član 22.
Upis bodova

(1) Organizator stručnog usavršavanja je dužan dostaviti Komori spisak učesnika stručnog usavršavanja radi upisa bodova najkasnije u roku od 7 dana od dana održavanja stručnog usavršavanja. 

(2) Spisak učesnika stručnog usavršavanja dostavlja se u obliku liste aktivnih i  pasivnih učesnika. 

(3) Spisak mora sadržavati ime (ime roditelja) i prezime učesnika, mjesto zaposlenja i broj licence.

VIII - VREDNOVANJE STRUČNOG USAVRŠAVANJA

Član 23.

(1) Magistar farmacije obavezan je tokom perioda važenja licence proći postupak provjere stručnosti s ciljem obnavljanja licence.

(2) Provjera stručnosti magistara farmacije za licencni period provodi se vrednovanjem stručnog usavršavanja sistemom bodovanja.

Član 24.
Na jednom stručnom skupu magistar farmacije može ostvariti vrednovanje (bodovanje) samo po jednom osnovu, kao aktivni ili kao pasivni učesnik.

Član 25.

(1) Komisija će vrednovati stručna usavršavanja kako slijedi:
	BROJ
	OBLIK STRUČNOG USAVRŠAVANJA
	VRSTA UČEŠĆA
	VREDNOVANJE

	1. 
	Stručni i naučni skupovi, kongresi, simpozijumi, tematske konferencije, okrugli stolovi, sastanci - DOMAĆI
	Aktivno učešće (predavač)
	10

	2. 
	
	Pasivno učešće (slušalac)
	6

	3. 
	Stručni i naučni skupovi, kongresi, simpozijumi, tematske konferencije, okrugli stolovi, sastanci -MEĐUNARODNI
	Aktivno učešće (predavač)
	10

	4. 
	
	Pasivno učešće (slušalac)
	6

	5. 
	Radni kursevi (uključujući i on-line kurseve)
	Voditelj / predavač kursa
	5

	6. 
	
	Učesnik kursa

	2

	7. 
	Ostali stručni skupovi (predavanja, webinari i radionice)
	Predavač ili moderator
	5

	8. 
	
	Slušalac / učesnik
	2

	9. 
	Studijski boravci u zemlji
	Mjesečno
	1

	10. 
	Studijski boravci u inostranstvu
	Mjesečno
	1

	11. 
	Publikacije (Knjiga)
	Izvorni autor knjige
	15

	12. 
	
	Izvorni autor poglavlja
	7

	13. 
	
	Urednik knjige
	5

	14. 
	Publicirani radovi u stručnim i naučnim časopisima sa indeksacijom
	Prvi autor
	15

	15. 
	
	Koautor
	5

	16. 
	Publicirani radovi u stručnim i naučnim časopisima bez indeksacije
	Prvi autor
	7

	17. 
	
	Koautor
	3

	18. 
	Naučni-stručni časopis
	Urednik časopisa
	godišnje 5 bodova

	19. 
	Posteri
	Prvi autor
	5

	20. 
	
	Koautor (boduje se maksimalno 2 koautora)
	2

	21. 
	Postdiplomski studij
	Akademski stepen doktor nauka
	30

	22. 
	Specijalizacije u zdravstvu
	Položen specijalistički ispit
	30

	23. 
	Javnozdravstveni i naučno-istraživački projekti
	Voditelj projekta ili tima u projektu
	10

	24. 
	
	Saradnik u projektu
	5

	25. 
	Vigilancija - vigilancijska prijava
	Prijava neželjenog dejstva lijeka ili medicinskog sredstva
	1 po prijavi (max 8 godišnje)

	26. 
	Mentorstvo
	Mentorstvo pri specijalizacijama u zdravstvu i studentima pri stručnom stažu ( raniji pripravnički staž)
	2 (max 10 godišnje)


(2) Stručni skup zavisno od oblika je skup koji traje minimalno 1 dan, sadržava najmanje dvije teme, te može uključivati predavanja, panel rasprave, poster prezentacije, radionice i druge oblike stručnog usavršavanja. Stručni skup mora imati jasno naznačene kompetencije i vještine koje će polaznici usvojiti nakon završetka stručnog skupa. Međunarodni skup je skup sa međunarodnim učešćem, a na kojem je strani jezik službeni jezik skupa.

(3) Kursevi su stručna usavršavanja čiji stručni dio traje najmanje 4 sata, a sastoji se od najmanje dva predavanja s diskusijom i/ili radionicom, sa jasno naznačenim kompetencijama i vještinama koje će polaznici usvojiti nakon završetka kursa. Kurs obavezno sadrži provjeru znanja, a za priznavanje bodova potrebno je ostvariri 60 % tačnih odgovora.
(4) Radionica je oblik stručnog usavršavanja za usvajanje novih znanja i vještina kroz  interaktivno učenje. Radionica mora imati jasno naznačene kompetencije i vještine koje će polaznici usvojiti nakon završetka radionice, mora imati voditelja i mora trajati najmanje 60 minuta.

(5) Predavanje je akademski oblik podučavanja koji se koristi kada je namjera prikazati određeno i jasno strukturiano područje znanja, sa trajanjem minimalno 45 minuta.

(6) Webinar je oblik je oblik stručnog usavršavanja, koji podrazumijeva učenje uz pomoć informacijsko-komunikacijske tehnologije sa trajanjem minimalno 45 minuta, uz obveznu provjeru sudjelovanja, a za priznavanje bodova potrebno je ostvariri 60 % tačnih odgovora.

(7) Pod studijskim boravkom se podrazumijeva boravak koji uključuje obrazovanje u zemlji ili inostranstvu na fakultetima ili u drugim relevantnim institucijama u trajanju najmanje tri dana. 
(8) Priznavanje bodova vigilancija - vigilancijska prijava obavlja se na zahtjev upućen Komisiji, a na osnovu izvještaja Agencije za lijekove i medicinska sredstva Bosne i Hercegovine, za godinu u kojoj je prijava prihvaćena od strane Agencije.

Član 26.

Ako magistar farmacije ne sakupi dovoljan broj bodova mora pristupiti provjeri znanja pred Ispitnom Komisijom na način kako je utvrđeno Pravilnikom o postupku izdavanja, obnavljanja i oduzimanja, kao i sadržini i izgledu odobrenja za samostalan rad.
Član 27.

(1) Komora je dužna voditi kontinuiranu evidneciju o stručnom usavršavanju svojih članova i broju ostvarenih bodova, te o istom obavještavati članove putem web stranice Komore.

(2) Komora će redovno vršiti ažuriranje bodovne liste najmanje dva puta godišenje i to do 30.juna za tekuću godinu i do 31. januara za predhodnu godinu.

IX - PRIJELAZNE I ZAVRŠNE ODREDBE

Član 28.

Zahtjevi za stručno usavršavanje zaprimljeni u Komori prije stupanja na snagu ovog Pravilnika, riješit će se u skladu sa propisom prema kojem je postupak i započet.

Član 29.

Stupanjem na snagu ovog Pravilnika prestaje da važi Pravilnik o oblicima, postupcima i rokovima stručnog usavršavanja i provjere stručnosti magistara farmacije broj: 01-1284/21 od 21.12.2021. godine.

Član 30.

Ovaj Pravilnik stupa na snagu danom donošenja i objavit će se na Web stranici Komore.
Broj: 07-428-1/26
Tuzla, 12.08.2026. godine.

[image: image1.png]



PRILOG 1

KOMORA MAGISTARA FARMACIJE TUZLANSKOG KANTONA
                                               

                                                                                             

                                                                                           TUZLA, Titova do br. 34, SPO lamela A/II 

                                                               Tel./fax. ++387 (035) 271-203








 E-mail: komora.mrphtk@bih.net.ba







 UniCredit bank ž.r.: 3384-4022-1525-3454



                                  ID broj: 4210093340000

ZAHTJEV ZA VREDNOVANJE STRUČNOG USAVRŠAVANJA ZA ORGANIZATORE USAVRŠAVANJA

	PODACI O ORGANIZATORU 

	Organizator:
	



	Adresa:
	     

	Telefon:
	     

	E-mail:
	     

	Žiro-račun:
	     

	ID BROJ:
	     

	Potpisnik ugovora:
	     


	PODACI O STRUČNOM USAVRŠAVANJU

	Vrsta usavršavanja:
	 FORMCHECKBOX 
 Stručni skup                FORMCHECKBOX 
 Domaći

                                            FORMCHECKBOX 
 Međunarodni

	
	 FORMCHECKBOX 
 Kurs                             FORMCHECKBOX 
 Domaći

                                           FORMCHECKBOX 
 Međunarodni

                                           FORMCHECKBOX 
 On-line

	
	 FORMCHECKBOX 
 Predavanje/radionica

	
	 FORMCHECKBOX 
 Studijski boravak 

	Naziv usavršavanja
	

	Certifikat o zvanju
	

	Vrijeme, mjesto održavanja

i trajanje
	

	Način finansiranja
	 FORMCHECKBOX 
 Bez kotizacije

 FORMCHECKBOX 
 Sa kotizacijom učesnika (iznos kotizacije:________KM)

	Popis priloga:*
	

	Datum podnošenja zahtjeva
	

	Potpis podnosioca zahtjeva
	


*Obavezni prilozi po vrsti usavršavanja saglasno članu 17. ovog Pravilnika. Dostavljeni prilozi se ne vraćaju podnosiocu zahtjeva.

PRILOG 2

KOMORA MAGISTARA FARMACIJE TUZLANSKOG KANTONA
                                               

                                                                                             

                                                                                           TUZLA, Titova do br. 34, SPO lamela A/II 

                                                               Tel./fax. ++387 (035) 271-203








 E-mail: komora.mrphtk@bih.net.ba







 UniCredit bank ž.r.: 3384-4022-1525-3454



                                ID broj: 4210093340000

POJEDINAČNI ZAHTJEV ZA VREDNOVANJE STRUČNOG USAVRŠAVANJA

	PODACI O ČLANU KOMORE MAGISTARA FARMACIJE TK

	Ime i prezime:
	     

	Adresa:
	     

	Telefon:
	     

	E-mail:
	     

	Radno mjesto:
	     

	Evidencijski broj:
	     


	PODACI O STRUČNOM USAVRŠAVANJU

	Vrsta usavršavanja: 
	 FORMCHECKBOX 
 Stručni skup                                   FORMCHECKBOX 
 Naučni stepen

 FORMCHECKBOX 
 Kurs                                                FORMCHECKBOX 
 Stručni stepen

 FORMCHECKBOX 
 Predavanje/radionica                    FORMCHECKBOX 
 Javnozdravstveni ili  

                                                                   naučni projekt

 FORMCHECKBOX 
 Studijski boravak                          FORMCHECKBOX 
 Mentorstvo                                

 FORMCHECKBOX 
 Publikacija                                     FORMCHECKBOX 
 Vigilancija                               

	POPIS PRLOGA:*
	

	Datum podnošenja zahtjeva
	

	Potpis podnosioca zahtjeva
	


*Obavezni prilozi po vrsti usavršavanja saglasno članu 19. ovog Pravilnika. Dostavljeni prilozi se ne vraćaju podnosiocu zahtjeva.

PREDSJEDNICA


UPRAVNOG ODBORA KOMORE





   Aneda Cipurković, mr.ph.


           Aida Smajić, mr.ph.

